Raamatu “Eesti ja Hiina suhete sünd” Tartu esitlus leiab aset neljapäeval, 13. detsembril 2018 kell 16:15 Tartu Ülikooli kunstimuuseumis (Ülikooli 18).
“Eesti ja Hiina suhete sünd” on rikkalikult ajalooliste fotode ja dokumentidega illustreeritud kolmekeelne (eesti, hiina, inglise) koguteos, mis annab ülevaate kahe maa suhete eelloole ja diplomaatiliste suhete sõlmimise vaevarikkale protsessile 20. sajandi alguskümnenditel. Eraldi käsitletakse Eesti kogukonna elu Hiinas enne 1949. aastat. Raamatu autorid on Priit Rohtmets, Tiit Kuuskmäe ja Urmas Pappel. Sissejuhatuse “Ajavaod” on kirjutanud suursaadik Toomas Lukk, kes esindas Eestit Hiinas aastatel 2012-2016.
Raamatu on välja andnud Eesti Akadeemiline Orientaalselts. Selle valmimist on toetanud Eesti Vabariigi Kultuuriministeerium, Eesti Kultuurkapital, Eesti Energia, Rahvuskaaslaste programm, Fors MW ja mitmed eraannetajad.
Lisainfo:
Märt Läänemets
Eesti Akadeemilise Orientaalseltsi president
email@example.com